Source: https://zch.ro/calificare-la-pas-sferturile-cupei-romaniei-pentru-csm-roman/
Timestamp: 2020-04-08 18:36:33+00:00

Document:
Calificare la pas în sferturile Cupei României pentru CSM Roman - NEAMȚ
Acasă NEAMȚ Calificare la pas în sferturile Cupei României pentru CSM Roman
Calificare la pas în sferturile Cupei României pentru CSM Roman
Handbalistele de la CSM Roman s-au calificat, fără emoții, în sferturile de finală ale Cupei României. Ele au învins cu 24-19 (12-7), în deplasare, divizionara A Minaur Baia Mare și așteaptă vineri, 5 mai, să-şi cunoască viitoarea adversară.
“Nu am făcut cel mai grozav meci, dar important este că ne-am calificat. Fetele s-au mobilizat și ne-am atins scopul. Am rulat toate jucătorele însă, din păcate, Oana Chitacu în prima repriză a suferit o entorsă și va fi indisponibilă o perioadă de timp”, a spus profesorul Viorel Lazăr, antrenorul romașcancelor.
Publicul maramureșean le-a aplaudat la scenă deschisă pe două dintre fostele jucătoare ale echipei băimărene, care acum evoluează la CSM Roman: Luciana Marin-Popescu și Cynthia Tomescu.
Au marcat pentru CSM Roman: Toskovic (6 goluri), Stoleru (4), Iuganu (3), Marin-Popescu (3), Rusu (3), Agrigoroaie (3), Tomescu (2).
Profesorul Viorel Lazăr își dorește ca nemțencele să întâlnească “o echipă accesibilă și pe cât posibil să jucăm și acasă că ne-au «omorât» drumurile acestea în ultima vreme”. Tragerea la sorți a meciurilor din sferturile de finală ale Cupei României va avea loc de la ora 13:00, la sediul Federației Române de Handbal. (Ana MOISE)
Articolul precedent132 de absenți la Evaluarea Naţională la matematică la clasa a IV-a
Articolul următorTriumf pentru Răzvan Verzea la concursul dotat cu Trofeul “Pacific DJST”

References: CSM 
 CSM 
 CSM 
 CSM 
 CSM 
 CSM